ELŐTERJESZTÉS

A köznevelés támogatására kiírt pályázat elbírálásáról

Biatorbágy hosszú távú, fenntartható fejlődésének egyik pillére az itt élők igényeinek megfelelő, az összehasonlításokat is kiálló lakossági szolgáltatások rendszere, melynek gerincét a gyermekeket befogadó intézmények alkotják, kezdve a bölcsődétől az általános iskoláig, s reményeink szerint majdan egy középiskoláig. Az általános iskolák állami fenntartásba vétele nyomán kialakult helyzetben is szükség van a helyi közösség vigyázó gondoskodására, az elért eredmények megtartására és a fejlődés támogatására. A helyi oktatásügy megújítása már több éve zajlik városunkban. Az oktatási kínálat bővülése, az egy iskolányi új tanterem felépítése a legszembeszökőbb elemei e fejlődési folyamatnak. A képviselő-testület amellett is elkötelezte magát, hogy részese kíván maradni a helyi köznevelés tartalmi, szellemi megújításának is, hiszen elsősorban ez lesz az igazi vonzerő, megtartó erő az itt élő családok számára.

E gondolatok jegyében határozta el a képviselő-testület, hogy nyílt pályázat keretében, fenntartóra való tekintet nélkül támogatja a pedagógusok szakmai fejlődését, az oktató-nevelő munkához elengedhetetlenül szükséges eszközök biztosítását, az élményeket nyújtó oktatási és közösségformáló események (projektnapok, tanulmányi kirándulások) megvalósítását és az esélyegyenlőség érvényesülését.

A kezdeményezést az újdonságokkal szembeni kétkedés fogadta, de végül, mire eljött a benyújtási határidő, igen szép számmal érkeztek pályaművek:

|  |  |
| --- | --- |
| INTÉZMÉNY | PÁLYÁZATOK SZÁMA |
| Benedek Elek Óvoda | 8 db |
| Biai Református Általános Iskola | 5 db |
| Biatorbágyi Általános Iskola | 11 db |
| Magyar Műhely Alapítvány Czuczor Gergely Tagiskolája | 4 db |
| Pászti Miklós Alapfokú Művészeti Iskola | 4 db |
| Pest Megyei Pedagógiai Szakszolgálat | 2 db |
| Ritsmann Pál Német Nemzetiségi Általános Iskola | 8 db |
| ÖSSZESEN | 42 db |

A 2014. évi költségvetésben elkülönített 10 millió forintos keretre 16 millió forintnyi támogatási igény érkezett.

A 2014. évi pályázati témák meghatározásakor még nem volt ismert az a tény, hogy a kötelező továbbképzésekhez rendelet állami normatíva oly szerény mértékben biztosít forrást, hogy igen nagy szükség volna az eredeti kiíráshoz képest a képzési támogatás témakör megnyitására az általános iskolák számára is. Mivel a pedagógusok képzettsége, felkészültsége, szakmai, módszertani ismereteinek bővítése az egyik legfontosabb tényezője a magas színvonalú oktató-nevelő munkának, kérem a tisztelt képviselő-testületet, hogy járuljon hozzá a pedagógusok továbbképzési támogatás iránt benyújtott pályázatainak befogadásához.

Az állami fenntartású intézmények által eszközfejlesztésre, könyvtárfejlesztésre érkezett pályázatok elbírálásához nagy segítséget jelenthetne a tankerület véleménye, de az egyeztetési kísérlet során kiderült, hogy a KLIK-nek, és ennek következtében az intézményeknek még nincs 2014. évi költségvetése. Feltételezve, hogy az egyenként kisebb összegbe kerülő tételek beszerezhetőek lesznek állami forrásból, ezért javaslom, hogy a nagyobb értéket képviselő eszközök beszerzését támogassa a képviselő-testület, mert ezek biztosítására kisebb esély mutatkozik a fenntartó részéről.

A testvérvárosi kapcsolatok keretében tervezett programok állami finanszírozásban nem részesülhetnek, ezért ezek önkormányzati támogatását javaslom.

A megpályázott összegekre vonatkozóan minden intézményvezetővel előzetes egyeztetésen próbáltuk csökkenteni a támogatási igényt. A módosított összeg a mellékelt táblázat második oszlopában található.

Kérem a tisztelt képviselő-testületet, alakítsa ki véleményét a 2014. évi köznevelési pályázatok támogatásáról.

Biatorbágy. 2014. április 15.

Tarjáni István

polgármester

**Melléklet:**

Köznevelési pályázatok

Összesítő táblázat

**Határozati javaslat**

**Biatorbágy Város Önkormányzat Képviselő-testületének**

**../2014. (…) sz. határozata**

**A köznevelés támogatására kiírt pályázat elbírálásáról**

1.

Biatorbágy Város Képviselő-testülete megtárgyalta a köznevelés támogatására kiírt pályázat elbírálásáról szóló előterjesztést. Ennek részeként a 120 órás kötelező továbbképzések teljesítéséhez szükséges szűkös állami források ellentételezéseképpen az eredeti kiíráson túlmenően támogatja a 2014. évi pályázat keretből a pedagógusképzésre benyújtott pályázatok időarányos részét.

2.

Biatorbágy Város Képviselő-testülete köznevelés 2014. évi támogatására kiírt pályázatre benyújtott pályázatokat az alábbi támogatásban részesíti:

|  |  |  |
| --- | --- | --- |
|  |  |  |
| INTÉZMÉNY | PÁLYÁZATI CÉL | TÁMOGATÁS |
| BENEDEK ELEK ÓVODA | további szakképesítés megszerzése (2014/15-re 2 félév) |  |
| kötelező 120 óra 16 fő |  |
| szakmai eszköz (Meserét, kis eszközök) |  |
| szakmai eszköz (Meserét-Mozgásfejlesztés, ugróiskola gumiburkolaton ) |  |
| szakmai eszköz (logopédia) |  |
| szakmai eszköz (fejlesztő pedagógia) |  |
| szakmai eszköz (nemzetiségi) |  |
| projektnap (Csicsergő) |  |
| projektnap (Meserét-Gyermeknap) |  |
| intézményi könyvtár (szakmai) |  |
| intézményi könyvtár (szülői) |  |
| ÖSSZESEN |  |  |
| PMPSZI | szakmai eszköz (14 év felettiek vizsgáló tesztje) |  |
| szakmai eszköz (diagnosztikai eszk. 3-14 éveseknek) |  |
| ÖSSZESEN |  |  |
| PMAMI | tanulói szociális támogatás (Métafesztivál buszköltség) |  |
| szakmai eszköz (1 db használt tuba) |  |
| szakmai eszköz (1 db szaxofon) |  |
| szakmai eszköz (1 db klarinét) |  |
| testvérvárosi pr. (néptánc feszt. Gyergyóremete, busz) |  |
| testvérvárosi pr. (néptánc feszt. Gyergyóremete, viselet) |  |
| testvérvárosi pr. (néptánc feszt. Gyergyóremete, ajándék) |  |
| csapatépítés/továbbképzés (szállás, étkezés) |  |
| ÖSSZESEN |  |  |
| CZUCZOR | kötelező 120 óra (2 fő, kooperatív tanulásszervezés) |  |
| szakmai eszköz ( Mini HIFI) |  |
| szakmai eszköz (népzenei CD-k) |  |
| szakmai eszköz (tematikus térképek) |  |
| szakmai eszköz (2 db játszó szőnyeg) |  |
| projektnap (Pünkösd) |  |
| projektnap (Advent) |  |
| projektnap (sportnap) |  |
| tanulói szociális támogatás (Szentendre, buszköltség) |  |
| tanulói szociális támogatás (Hanság, buszköltség) |  |
| tanulói szociális támogatás (Hanság, családok tám.) |  |
| tanulói szociális támogatás (Ability Park, belépőjegyek) |  |
| ÖSSZESEN |  |  |
| RITSMANN | további szakképesítés (német tanár) |  |
| további szakképesítés (pedagógus szakvizsga) |  |
| szakmai eszköz (aktív táblarendszer) |  |
| szakmai eszköz (digitális német nyelvoktató csomag) |  |
| szakmai eszköz (német nyelvi puzzle) |  |
| szakmai eszköz ( napközi, udvari játékok, sporteszközök) |  |
| szakmai eszköz (napközi, készségfejl., építő játékok, sakk) |  |
| szakmai eszköz (tornaeszközök, ugrókötél 15 db) |  |
| szakmai eszköz (tornaeszközök, futball labda |  |
| szakmai eszköz (tornaeszközök röplabda |  |
| szakmai eszköz (tornaeszközök, ping-pong ütő) |  |
| szakmai eszköz (tornaeszközök, kosárlabda) |  |
| szakmai eszköz (tornaeszközök mászókötél |  |
| szakmai eszköz (tornaeszközök, röplabda háló |  |
| szakmai eszköz (tornaeszközök, tornazsámoly |  |
| szakmai eszköz (tornaeszközök, műanyag tornakarika |  |
| szakmai eszköz (tornaeszközök, szivacs |  |
| intézményi könyvtár (20 db szótár) |  |
| intézményi könyvtár (kötelező olvasmányok) |  |
| intézményi könyvtár (egyéb ifjúsági irodalom) |  |
| diákcsere (Herbrechtingen, utazási költség) |  |
| tanulói szociális támogatás (nyelvi tábor 9 fő) |  |
| ÖSSZESEN |  |  |
| BIAI REFORMÁTUS ÁLTALÁNOS IAKOLA | Saját fejlesztésű digitáblához projektor |  |
| Saját fejlesztésű digitáblához vászon |  |
| HP Elitebook 2740p tábla pc, digitáblához |  |
| Számítógép beszerzése a nevelő testületnek, 2db |  |
| Táblagép beszerzési projekt folytatása, oktatáshoz, 10 db |  |
| Dokumentum kamera |  |
| Egyéb interaktív oktatási anyagok |  |
| Térképek beszerzése oktatáshoz |  |
| Szavazórendszer hordtáskával, Activ Hub-al |  |
| Szertári felszerelések, szemléltető eszközök |  |
| Sportfelszerelések |  |
| Technika órai szemléltető és segítő eszközök |  |
| Tanári, igazgató berendezések, tároló szekrények |  |
| Fénymásoló gép |  |
| Nyomtatók, perifériák |  |
| Projektnapok költségei |  |
| Matematika 1-4 digitális csomag |  |
| Ének-zene 1-4, digitális csomag |  |
| Környezetünk titkai 2-4, digitális csomag |  |
| Integrált anyanyelv, 2-4, digitális csomag |  |
| Képes környezetünk atlasza 3-6, digitális csomag |  |
| A természet matematikája, iskolai licenc |  |
| Szorgalmi időben szervezett tanulmányi kirándulások támogatása |  |
| Tanulmányi versenyek szervezése |  |
| ÖSSZESEN |  |  |
| BIATORBÁGYI ÁLTALÁNOS ISKOLA | további szakképesítés megszerzése (2014/15-re 2 félév ) |  |
| további szakképesítés megszerzése (2014/15-re 2 félév ) |  |
| kötelező 120 óra (erkölcstan ) |  |
| kötelező 120 óra (dyslexia prevenció) |  |
| szakmai eszköz (2db tanári számítógép) |  |
| szakmai eszköz (hordozható digitális zongora) |  |
| szakmai eszköz (iskolarádió) |  |
| szakmai eszköz (digitális térkép történelem oktatáshoz) |  |
| szakmai eszköz (digitális térkép földrajz oktatáshoz) |  |
| szakmai eszköz (biztonsági kamerarendszer) |  |
| projektnap (egészségnevelési hét) |  |
| projektnap (év végi, sportnap) |  |
| projektnap (év végi, suli-vurstli) |  |
| intézményi könyvtár (tankönyv támogatás) |  |
| intézményi könyvtár (szótár) |  |
| intézményi könyvtár (lexikon) |  |
| intézményi könyvtár (egyéb ifjúsági irodalom) |  |
| intézményi könyvtár (kötelező olvasmány) |  |
| diákcsere (honismereti tábor, előkészítés, útiköltség) |  |
| diákcsere (honismereti tábor, előkészítés, szállás) |  |
| diákcsere (honismereti tábor, megvalósítás, buszköltség) |  |
| diákcsere (honismereti tábor, 44 fő, étkezés) |  |
| tanulói szociális támogatás (97 tanuló) |  |
| tanulmányi verseny szervezése (útiköltség+nevezési díj) |  |
| ÖSSZESEN |  |  |