# Pályázati adatlap

|  |  |
| --- | --- |
| **Pályázati téma sorszáma** | 3. |
| **Pályázat (projekt) címe** | Pünkösd és sportnap az iskolában,  Adventi készület a Hagyományok Házával |
| **Pályázó neve (csak egyéni pályázónak kell kitölteni)** |  |
| - értesítési címe |  |
| - e-mail címe |  |
| - telefonszáma |  |
| **Intézmény neve** | Magyar Műhely Általános Művelődési Központ Czuczor Gergely Tagiskola |
| - címe | 2051 Biatorbágy, Karinthy F. u. 4. |
| - e-mail címe | iroda@czuczoriskola.hu |
| - telefonszáma | 06 20 398 77 11 |
| **A pályázat megvalósításának** |  |
| kezdete - befejezése | 2014. május 16., 2014. június 3.,  2014. december 13. |
| **A pályázat (projekt) teljes költsége** |  |
| **A pályázathoz (projekthez) igényelt támogatás összege** |  |
| **A pályázatban érintett pedagógusok száma** | 6 |
| **A pályázatban érintett gyermekek/tanulók száma** | 41 |
| **A pályázat részletes bemutatása**  Iskolánk egyik legfontosabb feladatának tekinti, hogy gyermekeink a magyar népi műveltséget megismerjék, megéljék, és gondolkodásuk részévé tegyék, mert ezzel alakul ki bennük a szülőföld szeretete és tisztelete, nemzeti örökségünk megismerése. Ezek jegyében telnek az iskolai „projektnapok” is.  **Pünkösd**  A 2013- 14-es tanév hátralévő részében a pünkösdikirály- választást és pünkösdikirályné- járást szeretnénk megvalósítani. Időpontja: 2014. június 3.  Ezt a hagyományt már tavaly is megelvenítettük a Biatorbágyi Általános Iskola torbágyi iskolaépületben tanuló alsós osztályainak bevonásával. Korábban évekig egyesületi keretekben segítettük a pünkösd méltó megünneplését az általános iskolában.  A fiúk ügyességi, erőnléti feladatokkal, tudáspróbán való részvétellel küzdhetnek a pünkösdikirály címért. Az iskola pünkösdikirályának kell példát mutatnia a többi fiúnak az elkövetkező tanévben. A gyermekek jutalmazását pályázati forrásból szeretnénk fedezni.  A lányokkal gyöngykaláris fűzését tervezzük, hozzáértő szakember segítségével. A kalárishoz üveggyöngyöt szeretnénk használni, hogy az elkészült ékszert az iskolai évek alatt az iskolai ünnepi viseletük részeként is használják majd. Terveink között virágkoszorú kötése is szerepel.  **Sportnap**  Május 16-ra tervezünk egy sportnapot. Ezen a rendezvényen ügyességi-, sor- és csapatversenyeken méretik meg magukat diákjaink. A torbágyi iskolaudvar nem alkalmas egy ilyen egész napos sportnap lebonyolításához, mert nagyon zsúfolt és mi is zavarnánk az épületben folyó oktatást, ezért valamelyik helyi sportpályát szeretnénk igénybe venni. A versenyek jutalmazásához szintén pályázati forrásra lenne szükségünk, pl. az érmekre. Erre a napra szeretnénk minden tanulónknak ásványvizet és gyümölcsöt is biztosítani.  **Adventi készület a Hagyományok Házával**  A 2014-es Angyalfia vásár ideje alatt a Faluházba hívjuk a Hagyományok Háza népi énekeseit és néptáncosait, akik segítségével felidézhetjük és megélhetjük a régi, magyar karácsony szakralitását. Az iskolai közösséghez tartozó családokon kívül a rendezvény (korlátozott számban) további érdelkődők részére is nyitott lesz. | |
| **A pályázat részletes költségvetése**  **2014. május 16. Sportnap**  Ásványvíz és gyümölcs:6000Ft  Jutalom, érmek: 10000Ft  Összesen: 16000Ft  **2014. június 3. Pünkösd az iskolában**  Jutalomtárgyak, oklevelek nyomtatása: 5000Ft  Anyagköltség: üveggyöngy(cseh csiszolt, d=6mm)kb.2500db:22000Ft  virág, virágkötöző drót:6000Ft  Összesen: 31000Ft  **2014. december 13. Adventi készület**  Kért hozzájárulás a fellépők tiszteletdíjához: 20000 Ft.  **A három rendezvény támogatási igénye: 67000 Ft** | |
| **A pályázat esélyegyenlőséget szolgáló vállalásai**  A sportnap alkalmával meghívott olimpikonok lesznek iskolánk vendégei, akikkel beszélgethetnek a gyerekek. Az ő példáikkal is segíteni és biztatni szeretnénk a gyerekeket, hogy mindegyikük válasszon alkatához illő és kedvére való sportágat. Előadásaikban kérésünkre kitérnek a paralimpiákra, és a sérült sportolókra is. Még nagyobb lelkesedésre és elszántságra biztatva iskolánk egészséges és sérült tanulóit egyaránt.  A pünkösdi programokkal a magyar néphagyományokat szeretnénk tovább élteteni iskolánkban. A lányok gyöngykaláris készítésével nem díszt, hanem viseletük egy részét készítik el. Megélve ennek örömét, és nem utolsó sorban a magyar népviselet viselése természetessé válik számukra, büszkeséggel tölti el őket. Úgy véljük, hogy mai uniformizálódó világunkban a nemzeti önazonosság megőrzésének, vállalásának szintén esélyt kell adni. | |
| **Tudásmegosztási vállalás, nyilvánosság**  Iskolánk minden rendezvénye, fényképekkel gazdagon illusztrálva felkerül a [www.czuczoriskola.hu](http://www.czuczoriskola.hu) honlapunkra, ahonnan bárki szabadon letöltheti, ötleteket meríthet. A Biatorbágyi Körképbe is tervezünk cikket írni projektnapjainkról,  Az Adventi készület rendezvénye szabad férőhelyek erejéig nyilvános lesz és jól kiegészíti majd a városi szervezésű Angyalfia vásár programját. | |
| **A pályázó szakmai bemutatkozása ( csak egyéni pályázó esetén kell kitölteni)** | |
| **Egyéni pályázó nyilatkozata arról, hogy a pályázat lezárulását követő 5 évig az intézmény dolgozója kíván maradni.** | ………………………………………………….  aláírás |

Biatorbágy, 2014.. …………………………..

………………………………………… ……………………………………….

intézményvezető pályázó