# Pályázati adatlap

|  |  |
| --- | --- |
| **Pályázati téma sorszáma** | 4. |
| **Pályázat (projekt) címe** | Intézményi könyvtárak fejlesztése |
| **Pályázó neve (csak egyéni pályázónak kell kitölteni)** |  |
| - értesítési címe |  |
| - e-mail címe |  |
| - telefonszáma |  |
| **Intézmény neve** | Ritsmann Pál Német Nemzetiségi Általános Iskola Könyvtára |
| - címe | 2051 Biatorbágy, Karinthy Frigyes utca 4. |
| - e-mail címe | [ritsmannschule@gmail.com](mailto:ritsmannschule@gmail.com) |
| - telefonszáma | Tel.: 06-23-310-159 |
| **A pályázat megvalósításának** |  |
| kezdete - befejezése | 2014. május 20. – 2014. december 1. |
| **A pályázat (projekt) teljes költsége** | 163.260.- |
| **A pályázathoz (projekthez) igényelt támogatás összege** | 163.260.- |
| **A pályázatban érintett pedagógusok száma** | 33 fő |
| **A pályázatban érintett gyermekek/tanulók száma** | 350 fő |
| **A pályázat részletes bemutatása**  Az iskola célja nyelveket magas szinten beszélő a világra nyitott, önmagáért és környezetéért felelősséget vállaló, demokratikusan gondolkodó, az európai humanista hagyományokra, a magyarországi eredményekre épülő erkölcsiségben és szellemiségben felnövekvő, és ennek jegyében cselekvő fiatalok nevelése és oktatása.  A Ritsmann Pál Német Nemzetiségi Általános Iskolába lépő heterogén neveltségi szinttel, más-más családi háttérrel, és többnyire német nyelvtudással nem rendelkező gyermekekből, a nevelőtestület 8. osztály végére a német nyelvet jól beszélő, a világra nyitott, sokoldalú, harmonikus, jó neveltségi szinttel rendelkező személyiségeket formál, akik iskolás éveik alatt olyan ismeretekkel, személyes tapasztalatokkal gazdagodnak, amelyek birtokában meg tudják majd találni helyüket az európai nyitott társadalmakban.  Iskolánk fő törekvése a hazaszeretetre, a magyar nyelv tiszteletére, szeretetére való nevelés, valamint a német nemzetiségi hagyományok (nyelv, kultúra, kisebbségpolitika,  történelem, ...) ápolása, tovább örökítése.  A Ritsmann Pál Német Nemzetiségi Általános Iskola a kultúramegőrző kisebbségi iskolák közé sorolja magát, ahol az oktatás nyelve a 2006-2007-es tanévtől kezdve, felmenő rendszerben legalább 35%-ban a német kisebbség nyelve. A cél, hogy intézményünk fokozatosan áttér a kéttannyelvű oktatásra, ahol az oktatás nyelve az évfolyamonkénti órakeret 50%-ában a német nyelv.  A német nyelv mellett az intézmény nagy hangsúlyt helyez a magyar nyelv és kultúra ápolására is. (A magyar nyelv ünnepe, a magyar kultúra napja, költészet napja stb. megünneplése, Kazinczyról elnevezett Szép magyar beszéd versenyen, számtalan vers- és prózamondó versenyen, vers-, mese-, és novellaíró, Jonatán Könyvmolyképző levelezős versenyen való részvétel). Célja továbbá az olvasás megszerettetése, az olvasási kultúra népszerűsítése, olvasóvá nevelés.  **Fontos, hogy az iskolai könyvtár szakmai anyaga is segítse a fenti célok megvalósítását.**  A különböző versenyeken való részvételt segítő könyvek, kiadványok beszerzésére továbbá magyar-német, német-magyar szótárak vásárlására szeretnénk pályázni ezúton. A könyvtár állományából több kötelező irodalom is hiányzik, ill. a kortárs írók, költők munkáiból is nagyon sokat segítene egy-egy példány a diákok motiváltságán, általános műveltségük fejlesztésén.  **Könyvek felhasználásának tervezett módja:**  1. A magyar nyelv ünnepe.  2. Szavalók indítása a Csendes csodák nevezetű városi szavalóversenyen.  3. A Gizella otthon (a helyi idősek otthona) lakói számára ajándékműsorral kedveskedünk karácsony alkalmából.  4. A magyar kultúra napja alkalmából himnuszok témakörben előadást szervezünk.  5. A költészet világnapja keretein belül tartjuk meg az iskolai vers- és prózamondó versenyünket, amely első fordulója a területi, ill. a Pest megyei versenynek.  6. A költészet napja alkalmából könyvtár- és olvasás-népszerűsítési programot tervezünk, író-olvasó találkozóval.  7. A könyv napja alkalmából kiállítást szervezünk a gyerekek kedvenc könyveiből, ill. általuk készített könyvajánlásokból. A legjobb munkák felkerülnek az iskolai könyvtár honlapjára is ([www.3konyvtar.hu](http://www.3konyvtar.hu)).  8. 2014/2015-ös tanévben, hazánkban megrendezésre kerülő mese-, vers-, és prózaíró versenyeken való részvétel. ( Országos József Attila mese-, vers-, és prózaíró pályázat, Országos Janikovszky Éva Meseíró Pályázat, stb.)  9. Magyar nyelv és irodalom órák  10. Német nyelv és irodalom órák  11. Egyéni kölcsönzés | |
| **A pályázat részletes költségvetése**  **Könyvlista (Beszerzendő könyvek listája):**   |  |  |  |  |  |  |  | | --- | --- | --- | --- | --- | --- | --- | |  | Szerző | Cím | Kiadó | db/ár | Szükséges darabszám | Össz. ár. | | 1. | Héra István | Magyar-német szótár | Aquila | 6000.- | 10 | 60.000.- | | 2. | Héra István | Német-magyar szótár | Aquila | 6000.- | 10 | 60.000.- | | 3. | Karinthy Frigyes | Tanár úr kérem | Osiris | 820.-. | 10 | 8.200.- | | 4. | Laczfi János | A részeg elefánt | Móra | 2.990.- | 1 | 2.990.- | | 5. | Laczfi János | Kapjátok el Tüdő Gyuszit! | Móra | 2.490.- | 1 | 2.490.- | | 6. | Mikszáth Kálmán | A tót atyafiak, A jó palócok | Nemzeti | 1040.- | 10 | 10.400.- | | 7. | Molnár Krisztina Rita | Maléna kertje | Naphegy | 2.900.- | 1 | 2900.- | | 8. | Nagy Lajos | Képtelen természetrajz | Holnap | 2.300.- | 1 | 2.300.- | | 9. | Csiky-Kisfaludy-Szigligeti | Liliomfi, Három XIX. századi magyar dráma | Európa | 900.- | 10 | 9.000.- | | 10. | Tóth Krisztina | Állatságok | Magvető | 1.990.- | 1 | 1.990.- | | 11. | Varró Dániel | Túl a Maszat-hegyen | Magvető | 2.990.- | 1 | 2.990.- | |  |  |  |  |  | 56 db | 163.260.- | | |
|  | |
| **A pályázat esélyegyenlőséget szolgáló vállalásai**  Mivel az iskolai könyvtár az oktatási tartalmaihoz ingyenes hozzáférést biztosít minden tanuló számára, ezért abszolút hozzájárul az esélyegyenlőség biztosításához.  A kötelező olvasmányok beszerzése sem időben, sem anyagiakban nem okoz több gondot a családoknak, ha a könyvtár állományából kikölcsönözhetők. Hasonlóképpen fontos a magyar-német, német-magyar szótárak állományának frissítése, bővítése, mivel nem minden gyermek számára adatik meg az otthoni internet hozzáférés, s így az online-szótárak használata, ill. a könyv formájú – igen drága – szótárak megvásárlása.  A kortárs irodalom pedig rendkívül népszerű a diákok körében, viszont beszerzésük igen költséges. S, hogy a diákok magyar irodalom iránti érdeklődését, valamint a magyar nyelv felé érzett szeretetét fenntarthassuk, sőt táplálhassuk, fontos a könyvtári állományba vételük. | |
| **Tudásmegosztási vállalás, nyilvánosság**  Mind az iskolai, mind a könyvtári honlapon tájékoztatjuk a könyvtár állományának bővüléséről a nyilvánosságot. A Szirén Integrált Könyvtári Rendszerben feldolgozzuk a dokumentumok adatait, ill. visszakereshetővé tesszük.  A könyv napja alkalmából pályázatot hirdetünk a pályázat útján megnyert könyvek, ill. azok tartalmának illusztrálásából, könyvajánlásából, s azokból kiállítást szervezünk. | |
| **A pályázó szakmai bemutatkozása ( csak egyéni pályázó esetén kell kitölteni)** | |
| **Egyéni pályázó nyilatkozata arról, hogy a pályázat lezárulását követő 5 évig az intézmény dolgozója kíván maradni.** | ………………………………………………….  aláírás |

Biatorbágy, 2014.. március 31.…………………………..

………………………………………… ……………………………………….

intézményvezető pályázó